**Képzett segédápoló
szakképesítés**

**Ágazat:** Egészségügy

**A munkakör:**

A segédápoló alapápolási feladatokat lát el. Segíti a beteget az alapvető szükségletek (alvás, pihenés, mozgás, higiénés, táplálkozás, normál légzés, testhőmérséklet, ürítés, biztonság) ki-elégítésében. Szakszerűen alkalmazza az ápolási eszközöket és a gyógyászati segédeszközöket. Betegmegfigyelési tevékenységet végez, a beteg állapotában bekövetkezett változásokat azonnal jelzi az ápolónak, az orvosnak. Szükség esetén elsősegélyt nyújt, megkezdi az alapszintű újraélesztést. Közreműködik a gondozási és egészségfejlesztési tevékenységekben. Feladatait irányítás és felügyelet mellett végzi. Munkája során betartja a munkavédelmi, egészségvédelmi, higiénés és ápolásszakmai szabályokat. Etikus magatartást tanúsít a betegellátás során, valamint munkatársi kapcsolataiban.

**Belépési feltételek:**

***Iskolai előképzettség:*** alapfokú iskolai végzettség

***Szakmai előképzettség:*** nem szükséges

***Egészségügyi alkalmassági követelmény:*** Az egészségügyi tevékenység végzéséhez szükséges egészségi alkalmasság vizsgálatáról és minősítéséről szóló 40/2004. (IV.26.) ESzCsM rendeletben foglaltak szerint az egészségügyi tevékenységre való alkalmasságot kizáró korlátozások figyelembevételével történik.

A munkaköri, szakmai, illetve személyi higiénés alkalmasság orvosi vizsgálatáról és vé-leményezéséről szóló 33/1998. (VI. 24.) NM rendelet 4. §. (3) a pontjában meghatározott szakmai alkalmassági vizsgálat.

***Szakmai gyakorlat területe és időtartama:*** nem szükséges

**Képzési óraszám: 400 óra**

Elméleti és gyakorlati képzési idő aránya: 30 % - 70 %

**120 óra elmélet**. Az elmélet helyszíne a PTE Szigeti-Gyula János Egészségügyi Technikum és Szakképző Iskola.

Hetente 1 nap

***280 óra gyakorlat***. A gyakorlat helyszíne az iskola által biztosított duális képzőhely vagy a képzésben résztvevő munkahelye vagy a résztvevő által kiválasztott intézmény.

**Képzési és vizsgadíj:** NINCS